Սայրուս Քրիստի

**Սայրուս Սիլվեստր Ֆրեդերիկ Քրիստի** (,), անգլիական ծագմամբ իռլանդացի ֆուտբոլիստ, «Հալլ Սիթի» ակումբի և Իռլանդիայի ազգային հավաքականի պաշտպան։

## Ակումբային կարիերա
### «Քովենթրի Սիթի»
«Քովենթրի Սիթի» ֆուտբոլային ակումբի սան է։ Մեծահասակների թիմում նորամուտը նշել է 2010 թվականի օգոստոսի 10-ին «Մորկամի» դեմ խաղում։ 2011 թվականի հունվարին վարձավճարով տեղափոխվել է «Նանիտոն Թաուն», բայց հասցրել է խաղալ ընդամենը 5 խաղ, և «Քովենթրի Սիթին» հետ է կանչել նրան։ Այնուհետև նույն տարվա փետրվարին Քրիստին փորձ ձեռք բերելու նպատակով կրկին վարձակալության է տրվել, այս անգամ արդեն «Հինքլի Յունայթեդում»։ Ակումբում անցկացրել է յոթ հանդիպում։

Վարձակալությունից վերադառնալուց հետո Քրիստին «Քովենթրի Սիթիում» խաղացել է մինչև 2013/14 մրցաշրջանի ավարտը։

### «Դերբի Քաունթի»
2014 թվականի հուլիսի 10-ին Քրիստին եռամյա պայմանագիր է կնքել «Դերբի Քաունթիի» հետ։ Ակումբում նորամուտը նշել է օգոստոսի 9-ին «Ռոտերեմ Յունայթեդի» դեմ խաղում։ Առաջին գոլը խփել է 2016 թվականի փետրվարի 20-ին «Բրենտֆորդի» դեմ հաղթական խաղում (3:1)։

### «Միդլսբրո»
2017 թվականի հուլիսի 7-ին տեղափոխվել է «Միդլսբրո»։ Տրանսֆերի գումարը կազմել է մոտ 2,5 մլն ֆունտ ստերլինգ։ Նորամուտը նշել է օգոստոսի 5-ին «Վուլվերհեմփտոն Ուոնդերերսի» դեմ խաղում (0։ 1)։ Սեպտեմբերի 23-ին «Բորոյի» կազմում առաջին գոլը խփել է «Ֆուլհեմի» դեմ արտագնա խաղում (1:1)։ 2018 թվականի հունվարի 31-ին տեղափոխվել է «Ֆուլհեմ»՝ կնքելով եռամյա պայմանագիր։

## Միջազգային կարիերա
Քրիստին չնայած Անգլիայի բնիկ է, բայց պապի գծով իռլանդական արմատներ ունի։ Դա նրան իրավունք է տալիս հանդես գալ Իռլանդիայի ազգային հավաքականում։ Քրիստիի նախապապը՝ Պատրիկ Մելոունը, 1920-ականների իռլանդացի հայտնի ֆուտբոլիստ է, հայտնի է «Շեմրոկ Ռովերսում» իր ելույթներով։ 2014 թվականի հոկտեմբերին Քրիստիին նկատել է Իռլանդիայի հավաքականի մարզիչ Մարտին Մարտին Օ'Նիլը։ Մարզչի ուշադրությունը գրավել է Քրիստիի մրցաշրջանի սկզբում «Քովենթրի Սիթիից» տեղափոխվելուց հետո «Դերբի Քաունթիում» խաղը։ Նոյեմբերի 10-ին Քրիստին հրավիրվել է ազգային հավաքական՝ մասնակցելու Եվրոպայի 2016 թվականի առաջնության ընտրական փուլի Շոտլանդիայի հավաքականի դեմ խաղին և ԱՄՆ-ի հավաքականի հետ ընկերական խաղին։

2014 թվականի նոյեմբերի 18-ին Քրիստին ԱՄՆ-ի դեմ խաղում նորամուտն է նշել ազգային հավաքականում։ Հանդիպումը կայացել է «Ավիվա Ստեդիումում», իռլանդացիները հաղթել են 4:1 հաշվով։ Մարտին Օ'Նիլը դրական է գնահատել Քրիստիի նորամուտը հավաքականում։ Հավաքականի կազմում իր առաջին գոլը խփել է Ջիբրալթարի հավաքականի դեմ խաղում։ 2015 թվականի հոկտեմբերի 8-ին Գերմանիայի հավաքականի դեմ խաղում վնասվածք ստացած Սեյմուս Կոլմանի փոխարեն խաղադաշտ է դուրս եկել մեկնարկային կազմում։

### Վիճակագրություն
### Ակումբային ելույթների վիճակագրություն
*2016 թվականի մարտի 26-ի դրությամբ*

### Ելույթների վիճակագրություն հավաքականում

## Ձեռքբերումներ
; «Ֆուլհեմ»
* Անգլիայի ֆուտբոլային լիգայի փլեյ-օֆֆ փուլի հաղթող՝ 2017/18

## Ծանոթագրություններ

## Արտաքին հղումներ
* Профиль футболиста на официальном сайте ФК «Фулхэм»

Կատեգորիա:Անգլիացի ֆուտբոլիստներ
Կատեգորիա:Դերբի Կաունտիի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Քովենթրի Սիթիի ֆուտբոլիստներ
Կատեգորիա:Ֆուլհեմի ֆուտբոլիստներ